
DET HAR Ar en oversAttning till albanska av faktabladet rAd och fakta om sexuellt OverfOrda INFEKTIONER - HIV. 


Hiv-i 


Infeksioni i hiv ose Hiv-i siq quhte ndryshe kjo 
sëmundje shkaktohet nga një virus dhe hiv-i 
është shkurtesa; virusi i mungesës së imunite- 
titte njeriu. Hiv-i bartet nga seksi i pambrojtur 
vaginal dhe anal. Virusi mund të bartet edhe 
gjatë seksit oral nëse e merr spermën në gojë 
dhe mukoza e gojës është e lënduar. Ti mund 
të infektohesh me hiv, nëse përdor drogë dhe 
i ndanë shiringat dhe gjilpërat me dikë që e ka 
këtë virus. 

Simptomet e hiv-it 

Nuk është e nevojshme që në fillim të ndjesh ndonjë simp- 
tomë nëse ke marr hiv-in. Dikush ka dhimbje fyti, tempe- 
raturë apo gjëndra limfatike të ënjtura e nganjëherë puçrra 
në trup. Simptomet shfaqen afërisht nga një deri në katër 
javë pas momentit të infektimit. Ky quhet infeksion primar. 
Simptomet u ngjasojnë atyre të gripit dhe zhduken pas 
ndonjë jave. Ndërkohë që infeksioni vazhdon në heshtje 
të dobësoj sistemin e imunitetit. Ngjitshmëria është ekstra 
më e amdhe gjatë muajve të parë nga momenti i infekti- 
mit. Sasia e virusëve është shumë e amdhe në fillim, para 
se sistemi imun të arrij të reagoj, pavarësisht a të shfaqen 
simptomet apo jo. 

Testohu për hiv-in 

Testimi për hiv është falas sepse hiv-i përfshihet nga ligji 
për mbrojtje nga sëmundjet ngjitëse. Testimi bëhet përmes 
analizës së gjakut dhe mund të bëhet në mënyrë anonime 
nëse do ti. Nëse dyshon se e ke hivi-n duhet të testohesh 
për të pasur çasje në ndihmën medicinale dhe për të marrë 
përkrahje dhe njohuri rreth infeksionit në mënyrë që të 
mos e përhapësh infeksionin e hiv-it tek të tjerët. 

Të testuarit është mënyra e vetme për të konstatuar 
sakt statusin tuaj të hiv-it. Testi, varësisht nga lloji i testit, 
ka mundësi të zbuloj këtë infeksion në gjak më së herëti 
afërsisht dy javë e më së voni gjashtë deri në tetë javë pas 
kohës kur je infektuar. Nëse dyshon se je infektuar me 
hiv-in është me rëndësi që sa më parë që është e mundur 
të kontaktosh organet shëndetësore për këshillmarrje dhe 
testim. Njësinë më të afërt pranuese e gjen, www.1177.se. 
Për të marrë një përgjigje plotësisht të sigurt ti rekomando- 
hesh që të testohesh sërish pas gjashtë deri në tetë javë pas 


kohës kur ti dyshon de je infektuar me virusin, kuptohet 
nëse testimin e parë e ke bërë pas një kohe më shkurtur. 
Nëse testimi tregon se ti e ke hiv-in atëherë duhet që edhe 
partnerët tuaj seksual të testohen. 

Mjekimi 

Nuk ka ndonjë vaksinë mbrojtëse ose ilaç shërues kundër 
hivi-t. Por tani ka ilaçe efektive të cilat e frenojnë për- 
parimin e sëmundjes dhe bëjnë që sistemi i yt imun të 
mos shkatërrohet, nëse fillohet në kohë me ilaçe. Dhe me 
këtë pengohet që sëmundja e rëndë mungesës së imuni- 
tetit (aids, nga anglishtja Acquired Immune Deficiency 
Syndrome) të zhvillohet. 

Poashtu një terapi funksionale me ilaçe mund të bëjë që 
ngjitshmëria të jetë e ulët, pasi që sasi e virusëve në gjak 
dhe lëngje tjera të trupit zvogëlohet dukshëm. Kjo vlen 
nëse nuk ke ndonjë sëmundje tjetër veneriane. Andaj duhet 
përdorur kondom gjithmonë në rast seksi për të mini- 
mizuar rrezikun e infektimit dhe për t’i mbrojtur të tjerët 
nga sëmundjet gjenitale. 

Meqenëse terapia nuk është shëruese duhet që kjo të 
vazhdoj tërë jetën. Terapia bëhet përmes kombinimit të tri 
llojeve të ilaçeve dhe ato mund të shkaktojnë efekte anësore 
që mund ta keqësojnë kualitetin e jetës. Por sot ka një 
numër të madh të ilaçeve dhe mund të gjendet një kombi- 
nim i cili shkakton më së paku efekte negative. Nëse fillohet 
terapia me kohë atëherë supozohet se njeriu mund të jetojë 
një jetë të gjatë sikurse do kish jetuar pa hiv. 

Të mendosh rreth hiv-it 

Mbrojtja më mirë nga infektimi me hiv është që të prakti- 
kohet seksi i sigurt me kondom me rastin e marrëdhënieve 
seksuale si dhe ikja e kontaktit me mukoza me gjak dhe 
lëngjeve tjera trupore që mund të përmbajnë virusin. 

Nëse ke ndonjë sëmundje tjetër veneriane, mundesh që 
më lehtë të infektohesh me hiv nëse ke seks të pambrojtur 
me ndonjë partner që e ka hiv-in. Nëse e di se ke qënë në 
kontakt me hivi-n, ditët e fundit, kontaktoje menjëherë 
klinikën infektive aty ku banon për të bërë vlerësimin se a 
është e mundur të jepet terapia preventive (postexposition- 
sprofylax - PEP) kundër hiv-it për të penguar që infeksi- 
oni të fiksohet në trup. 

Infeksioni i hivi-t nuk do të thot që ti automatikisht e ke 
apo do t’a marrësh sidën/aids-in. 

Nëse nuk fillohet me terapi atëheri hiv-i i asgjëson 
rruazat e bardha të gjakut që janë të rëndësishme për 

imunitetin. Kur imuniteti të jetë dobësuar dukshëm atëherë 
mund të fitosh sëmundje tjera pasuese. Këto sëmundje 
mund të jenë të rrezikshme për jetë dhe quhen me një emër 
të përbashkët sidë/aids. Në këtë fazë numri i virusëve është 
shtuar dhe ngjitshmëria është e lartë. 

Për të penguar zhvillimin e sidës është me rëndësi që 
të fillohet terapia para se imuniteti i yt të jetë dëmtuar 
shumë. Andaj është e rëndësishme që të mos vonohesh 
me testim nëse dyshon se ke qenë i eksponuar rrezikut të 
hiv-it. Fatëkeqësisht në Suedia akoma ka shumë persona që 
e marrin diagnozën vonë dhe imuniteti i tyre ka arritur të 
dëmtohet seriozisht. 

Të gjitha femrave shtatëzëne u ofrohet testim hiv-i në 
mënyrë që të fillohet me tarpi hiv-i gjatë shatëzënisë dhe 
mund të merren masa kujdesi në mënyrë që gjatë lindjes 
të zvogëlohe rreziku nëse nëna e ka hiv-in. Andaj sot është 
shumë e pazakonshme që në Suedi një nënë me hiv t’ia 
ngjet virusin fëmijës gjatë shtatëzënisë apo lindjes. 

